**Jäsenkirje 2015**

Hyvä Etelä-Savon terveydenhoitaja-

yhdistyksen jäsen!

Kuluva vuosi on yhdistyksemme 75.

toimintavuosi. Vietämme tänä vuonna ”puoli-

pyöreitä” juhlavuosia. Yhdistyksemme jäsenmäärä kaikki jäsenet mukaan lukien oli v:n 2014 lopussa 262. Täysmaksavia jäseniä oli 142 ja opiskelijajäseniä 88, loput eläkeläis- ja muita jäseniä. Terveydenhoitajaliiton ja myös terveydenhoitajayhdistysten tavoitteena on kasvattaa jäsenmäärää edelleen ja lisätä jäsentensä tyytyväisyyttä toimintaan. Keskeisiä tavoitteita ovat myös palkkauksen ja palvelusuhteiden ehtojen parantaminen koulutusta ja työn vaativuutta vastaavaksi, terveydenhoitajakoulutuksen kehittäminen ja terveydenhoitajien yhteiskunnallisen vaikuttamisen parantaminen. Terveydenhoitajaliiton sivuilla on paljon tietoa Liiton viimeaikaisista uudistuksista ja tuotetusta materiaalista, josta on paljon hyötyä työssä. Kannattaa käydä tutustumassa!

Pyrimme yhdistyksessämme toimimaan Liiton viitoittamien tavoitteiden suuntaisesti, eli lisäämään jäsentemme tyytyväisyyttä toimintaan ja saamaan uusia jäseniä joukkoomme. Yhdistys on yhtä kuin sen jäsenet ja jokainen voi vaikuttaa toimintaan. Tämän vuoden toimintasuunnitelman mukaan tulemme järjestämään kaksi tapahtumaa, johon toivomme runsasta osanottoa!

**Toukokuun 23. päivä lauantaina järjestämme Mikkelissä Riuttalanhovissa yhteistapahtuman terveydenhoitajaopiskelijoiden kanssa.** Tilaisuus on osallistujille maksuton, kuljetukset pyritään hoitamaan kimppakyyteinä. Opiskelijat ovat luvanneet järjestää ohjelmaa. Järjestöpäällikkö Tarja Leinonen Terveydenhoitajaliitosta on tulossa mukaan tapahtumaan. Tarkempi ohjelma ja ilmoittautumistiedot lähetetään lähiaikoina. **Toinen tapahtuma, 75-vuotisjuhlaristeily yhdessä Kymen ja Pohjois-Karjalan yhdistysten kanssa toteutetaan 3.-4.10.15 Baltic Queenilla.** Risteilylle on varattu yhteensä 100 paikkaa. Samalla yhdistykset viettävät vuotuista Tyyne-juhlaansa. Olette lämpimästi tervetulleita, noin reilut 30 ensimmäistä ilmoittautunutta Etelä-Savosta mahtuu mukaan. Tarkemmat tiedot lähetämme heti alkusyksystä, mutta laittakaa viikonloppu jo kalenteriinne!

Olemme saaneet hallitukseen uusia, innokkaita jäseniä. Hieno juttu! Tulemme kehittämään sähköistä viestintäämme entistä toimivammaksi (yhdistyksen verkkosivut, mahdollisesti facebook), jotta voisimme tiedottaa asioista mahdollisimman tehokkaasti ja reaaliaikaisesti ja toisaalta voisimme kaikin puolin lisätä vuorovaikutusta teidän, jäsentemme, kanssa.

Vuoden 2015 hallituksen kokoonpano on:

Merja Norontaus, puheenjohtaja Katri Ahokas, rahastonhoitaja Titta Järvensivu, jäsen Soili Moilanen, jäsen Eliisa Piikki, jäsensihteeri Sirpa Pirskanen, jäsen Paula Vilpponen, jäsen Marjatta Väisänen, varapuheenjohtaja Ulla Yli-Karro, jäsen Tarja Liukkonen¸ varajäsen Jonna Lähde, varajäsen, tiedottaja, opiskelijavastaava Ritva Liukkonen, sihteeri

AURINKOISTA KEVÄTTÄ KAIKILLE JA TERVETULOA MUKAAN TOIMINTAAN!

Etelä-Savon terveydenhoitajayhdistyksen hallitus